SpaceX CRS-19
SpaceX CRS-19 bija ASV uzņēmuma SpaceX bezpilota kravas kosmosa kuģa Dragon lidojums uz Starptautisko kosmosa staciju NASA Commercial Resupply Services (CRS) pagarinātajā programmā. Dragon orbītā tika palaists 2019. gada 5. decembrī; nolaižamais aparāts uz Zemes atgriezās 2020. gada 7. janvārī. Šoreiz tika izmantots 2014. gada septembrī (CRS-4) un 2017. gada jūnijā (CRS-11) kosmosā lidojis Dragon nolaižamais aparāts. Raķete bija jauna.